Η νομοθεσία της Μακεδονικής Δυναστείας
και η σύγκρουση της με τους «δυνατούς»

 σελίδα 50

Η Βυζαντινή ιστορία στα χρόνια της μακεδονικής δυναστείας χαρακτηρίζεται από τον αγώνα του κράτους απέναντι στους δυνατούς.

1. Τι επιδίωκαν οι δυνατοί και γιατί δε μπορούσε να το ανεχθεί το βυζαντινό κράτος;

|  |
| --- |
| Οι **δυνατοί** επιδίωκαν να ιδιοποιηθούν (να αποκτήσουν) τη γη των φτωχών, να κερδίσουν προνόμια και να κατακτήσουν την πολιτική εξουσία. Το Βυζαντινό Κράτος δεν μπορούσε να ανεχθεί αυτές τις επιδιώξεις. Οι ελεύθεροι αγρότες υπηρετούσαν στους στρατούς των θεμάτων, ενώ οι φόροι που πλήρωναν αποτελούσαν την κύρια πηγή κρατικών εσόδων. Αυτό σημαίνει ότι η *άμυνα και η οικονομία του Βυζαντίου στηρίζονταν στη μικρή και μεσαία αγροτική ιδιοκτησία και χωρίς αυτή δε θα μπορούσαν να υπάρχουν.* Γι' αυτό επί 80 ολόκληρα χρόνια (922-1002) οι αυτοκράτορες προσπάθησαν με τις Νεαρές τους (τους νέους νόμους) να προστατεύσουν την αγροτική κοινότητα και τους ελεύθερους καλλιεργητές από τις καταχρήσεις των δυνατών.1. Τι προέβλεπαν οι νόμοι των Μακεδόνων αυτοκρατόρων;
2. Να **προτιμώνται** ως αγοραστές **οι γείτονες και οι συγγενείς**, όταν πουλιόταν ένα κομμάτι κοινοτικής γης. Έτσι δε θα μπορούσαν να αγοράσουν τη γη οι δυνατοί.
3. Οι δυνατοί να επιστρέφουν στουςπροηγούμενους φτωχούς ιδιοκτήτες τους τα χωράφια που είχαν σφετεριστεί (που είχαν πάρει παράνομα). Μάλιστα οι δυνατοί δε θα δικαιούνται αποζημίωση .
4. Να απαγορεύεται η πώληση και η αγορά στρατιωτικών κτημάτων. Όποιος διέθετε τέτοια κτήματα (στρατιωτόπια) ήταν υποχρεωμένος να στρατεύεται.
5. Να περιοριστεί η αύξηση της εκκλησιαστικής περιουσίας.
6. Να πληρώνουν οι δυνατοί τους φόρους των φτωχών του χωριού (1002), μια υποχρέωση που βάραινε παλιότερα την κοινότητα συλλογικά. Αυτός ο νόμος ονομαζόταν «αλληλέγγυον».

«Μια υποχρέωση που βάραινε παλιότερα την κοινότητα συλλογικά»: Ποιος άλλος αυτοκράτορας είχε θεσπίσει ένα νόμο που έμοιαζε με το αλληλέγγυον; Να συγκρίνετε μεταξύ τους τους δύο νόμους. |
|  |